771008400130

87083653377

ЕГЕУБАЕВА Айганым Шакратовна,

№149 жалпы орта білім беретін мектебінің ағылшын тілі пәні мұғалімі.

Шымкент қаласы

**COMPONENTS OF ENGLISH LANGUAGE LEARNING ACTIVITIES**

**Кіріспе**

Тіл – қарым-қатынас пен ойлаудың негізгі құралы. Ол адамның танымдық дамуын, ақпарат алмасуын және өзін-өзі білдіруін қамтамасыз етеді. Оқу процесінде тіл шешуші рөл атқарады, өйткені кез келген білім мен дағдыны игеру тілдік құралдар арқылы жүзеге асады.

Тіл тек ақпарат беру құралы ғана емес, сонымен қатар ойлауды дамыту мен білімді құрылымдаудың маңызды тетігі болып табылады. Адам қоршаған әлемді тіл арқылы түсініп, өз ойын білдіреді. Әртүрлі пәндерді меңгеру, ғылыми зерттеулер жүргізу, шығармашылық жұмыстар жасау – барлығы тілмен тығыз байланысты.

Тіл – қоғамдық құбылыстың бір формасы. Тіл – ең алдымен қоғам мүшелерінің өзара пікір алмасуына, қарым-қатынас жасауына қажетті құрал. Осыған орай, ол негізінен өзінің коммуникативтік қызметін атқарады. Бірақ тілдің қоғамдық қызметі тек мұнымен шектелмейді. Тіл - құрамдық жағынан үнемі жаңарып, толысып отырады да халықпен, оның өмірімен бірге өзгеріске ұшырайды.

Тіл қоғамдағы маңызды қатынас құралы болғандықтан, ол, ең алдымен, ойлаумен және санамен қоғамдық өмірде нақтылы бір қызметтер (коммуникативтік қызмет) атқару арқылы тиянақты мәнге ие болады. Сондықтан тіл ойды жарыққа шығарып, қажеттілікке жұмсау арқылы оймен тікелей байланысты. Сол арқылы тіл – обьективті шындық туралы адамның санасын жүйеге келтіріп, ұйымдастырады. Осы тұрғыдан тіл табиғи шындықты үйренудің, бейнелеудің және абстракт түрде ойлаудың негізгі тетігі болып табылады. Ойды білудің ең кіші тілдік бірлігі - сөйлем, одан кішісі – сөз тіркестері, одан кейінгі - сөз тиянақты ойды білдіре алмайды.

Оқуда тіл функцияларының рөлі ерекше. Мәтіндерді оқу, түсіну, талдау, оларды ауызша және жазбаша түрде жеткізу – тілдік дағдыларды қажет ететін күрделі процестер. Сондықтан тілдік құралдарды тиімді пайдалану оқушылардың логикалық, сыни ойлау қабілеттерін дамытуға, олардың өз көзқарасын дәлелді түрде жеткізе білуіне ықпал етеді.

Бұл әдістемелік құрал тілдің негізгі функцияларын оқу процесінде тиімді қолдану жолдарын қарастырады. Ол оқушылардың мәтінді түсіну, ақпаратты талдау және шығармашылық тұрғыда қолдану дағдыларын жетілдіруге бағытталған.

**Тілдің қарым-қатынастағы рөлі**  
 Тіл – адамдар арасындағы қатынас құралы. Ол ойды білдіру, ақпарат алмасу, сезім мен эмоцияны жеткізу сияқты маңызды қызметтерді атқарады. Адамдар тіл арқылы бір-бірімен байланыс орнатып, өзара түсіністікке қол жеткізеді. Қарым-қатынастың тиімділігі сөздерді дұрыс таңдап, ойды нақты әрі анық жеткізе білуге байланысты.

Тіл қарым-қатынастың түрлі формаларында қолданылады:

* **Ауызша қарым-қатынас** – диалог, әңгімелесу, пікірталас, лекциялар;
* **Жазбаша қарым-қатынас** – хат, мақала, кітап, хабарламалар;
* **Вербалды емес қарым-қатынас** – ым-ишара, дене қимылы, дауыс ырғағы арқылы ақпарат жеткізу.

**Тілдің танымдағы рөлі**  
 Тіл – адамның ойлау жүйесінің басты құралы. Ол қоршаған әлемді түсінуге, жаңа білім алуға, ақпаратты жүйелеуге және есте сақтауға көмектеседі. Адам танымдық қызмет барысында тіл арқылы білімін жинақтап, оны басқаларға жеткізеді.

Тіл мен танымның өзара байланысы келесі аспектілерден көрінеді:

* **Тілді меңгеру – ойлауды дамытады.** Ой тіл арқылы қалыптасып, жүйеленеді.
* **Тіл – білімді сақтау және тарату құралы.** Ғылыми, әдеби, тарихи білім тіл арқылы ұрпақтан-ұрпаққа беріледі.
* **Тіл жаңа ұғымдар мен түсініктерді қалыптастырады.** Ғылым мен технология дамыған сайын жаңа сөздер мен терминдер пайда болады.

**Тіл функцияларының негізгі түрлері**

Тілдің түрлі функциялары оқу үдерісінде маңызды рөл атқарады. Олар оқушылардың мәтінді түсіну, талдау, қабылдау және өз ойларын жеткізу қабілеттерін дамытады. Әрбір функция оқу материалдарының мазмұны мен құрылымына әсер етеді.

* **Референциалды (ақпараттық) функция** – оқушылар ғылыми мәтіндерден жаңа ақпарат алады, фактілерді талдайды және қорытынды жасайды.
* **Экспрессивті (эмоциялық) функция** – көркем әдебиет пен эсселерді оқу арқылы оқушылар автордың көзқарасын түсінуге және өз сезімдерін жеткізуге үйренеді.
* **Конативті (ықпал ету) функция** – жарнамалық және насихаттық мәтіндерді зерттеу арқылы сыни ойлау дағдыларын қалыптастырады.
* **Фатикалық (қарым-қатынас) функция** – диалогтар мен әлеуметтік байланыстарды дамытуға көмектеседі, сөйлеу мәдениетін қалыптастырады.
* **Метатілдік (тілді түсіндіру) функция** – оқушылар грамматикалық анықтамалар мен сөздіктерді пайдалану арқылы тілдің құрылымын жақсы түсінеді.
* **Поэтикалық (эстетикалық) функция** – әдеби шығармаларды оқу тілдің әсемдігін сезінуге және шығармашылық қабілеттерін дамытуға ықпал етеді.
* **Перформативті (әрекет етуші) функция** – заңдық және ресми құжаттарды талдау арқылы оқушылар тілдің ресми және нормативтік қолданысын түсінеді.

**Тіл функцияларының оқу процесіндегі маңызы**

Тілдің әртүрлі функциялары оқу процесінде шешуші рөл атқарады. Білім алушылардың ақпаратты қабылдауы, оны талдауы, есте сақтауы және өз ойын жеткізуі тілдік құралдар арқылы жүзеге асады. Сондықтан тіл функцияларын тиімді пайдалану оқыту сапасын арттырып, оқушылардың танымдық және коммуникативтік қабілеттерін дамытады.

Оқу барысында тілдің референциалды, экспрессивті, конативті, фатикалық, метатілдік, поэтикалық және перформативті функциялары өзара байланыста жұмыс істейді. Мысалы, ғылыми мәтіндерді оқуда референциалды функция маңызды болса, көркем шығармаларды талдауда экспрессивті және поэтикалық функциялар алдыңғы қатарға шығады. Ал пікірталастар мен эссе жазуда конативті және фатикалық функциялар оқушылардың ойын еркін жеткізуіне көмектеседі.

Тіл функцияларының оқу процесіндегі маңызын бірнеше негізгі аспектілер бойынша қарастыруға болады:

* **Танымдық даму** – Тіл арқылы оқушылар жаңа білім алады, ұғымдарды меңгереді және ақпаратты жүйелейді.
* **Сыни ойлау дағдылары** – Оқушылар мәтіндерді талдау, салыстыру, қорытынды жасау және дәлелдер келтіру қабілеттерін дамытады.
* **Шығармашылық қабілет** – Әдеби шығармалармен жұмыс істеу, өз ойын жазбаша немесе ауызша жеткізу тілдің эстетикалық және экспрессивті қырларын игеруге ықпал етеді.
* **Әлеуметтік және коммуникативтік дағдылар** – Тіл адамдар арасындағы қарым-қатынасты реттеп, диалог жүргізу, пікір алмасу, келіссөздер жүргізу сияқты маңызды дағдыларды қалыптастырады.
* **Тілдік сауаттылық** – Грамматикалық және лексикалық құрылымдарды дұрыс қолдану, ғылыми және ресми стильде жазу қабілеттерін жетілдіреді.

**НЕГІЗГІ ТІЛ ФУНКЦИЯЛАРЫ**

Референциалды (ақпараттық) функция.

Бұл функция нақты ақпарат беру мақсатында қолданылады. Ғылыми мақалалар, жаңалықтар, анықтамалықтар осыған жатады. Оқушы мәтіндегі негізгі идеяны анықтап, маңызды деректерді бөліп көрсете білуі қажет.

**Ағылшын тілін оқытудағы әдістемелердің өмірдегі қолданысы.**

Қазақ сыныптарында оқитындарға ағылшын тілін үйретуде олардың ана тілінің ерекшеліктерін ескерген дағдыларын ағылшын тілінде қолданып, кейде фонетикалық қателер жасап жатады.

Мұндай қателіктердің алдын алу үшін қазақ тілі мен ағылшын тілінің фонетикалық қатжүйесін салыстыра мынадай ерекшеліктерін байқауға болады:

Фонетикалық ерекшеліктер – Ағылшын тілінде дауысты дыбыстар айтылуына қарай келте және созылыңқы болып бөлінеді. Мұның өзі ағылшын тілінде қазақ тіліне қарағанда фонемалары өте көп екендігін көрсетеді. Монофтонг және дифтонг дыбыстар екі тілде де бар болғанымен олардың айтылу ерекшеліктері әр түрлі.

Сонымен ағылшын тілінде дауысты дыбыстарды үйреткенде ана тілінің кері ықпалын ескере отырып, сол қателіктерді болдырмау үшін арнайы жаттығулар арқылы автоматтандыру қажет. Жеке дыбыстарды ғана айтқызып үйрете бергеннен, сол дыбыстарды сөз, сөз тіркесі, сөйлем құрамында жаттықтырған дұрыс.

Ағылшын және қазақ тілдерінің морфологиялық жағына келетін болсақ, алдымен сөздердің жасалуы жөнінде баян етеміз. Сөздердің жасалуының бірнеше түрі бар:

Түбірге қосымша, сөз тудырушы жұрнақ жалғану арқылы жасалады. Мысалы;

кеңес+ші=кеңесші, ақыл+шы=ақылшы Writ+er=writer, act+or=actor, read+er=reader Сөздердің бірігуі арқылы.

Мысалы; амангелді (аман+келді), түрегелді (түре+келді)

Sunlight (sun+light), sportsman (sport+sman) Сөздердің қосарлануы арқылы.

Мысалы; тарс-тұрс, жалт-жұлт, time-tamle, copy-book.

Сөз құрамы екі бөліктен тұрады: түбір және қосымша. Қосымшаға жалғау және жұрнақ жатады. Қазақ тілі аглютинативті тіл болғандықтан, яғни, түбірге бірнеше жұрнақтар жалғана береді. Бұл - тіл жұрнақтарға бай тіл.

Ағылшын тілі фликтивті тіл болғандықтан, сөзде интерфикс, трансфикстер болады. Ағылшын тілінің префикстері негізінен сөз жасаушы аффикстер қатарына жатады әрі екі түрлі болымсыздық және қарама-қарсы мағыналы болып келеді. Бірінші топқа жататындар: Un, in, non, an unknown, unconscious, nonfulfilment.

Екінші топқа жататтындар қарама-қарсы немесе антоним префикстер деп аталады. Бұл топқа: il, well. Мысалы; well-age, ill-fated.

Қазақ тілінде префикс жоқ. Қазақ тіліндегі түбір сөздің ағылшын тілінен айырмашылығы:

Сөз түбірі өзгеріске түспейді.

Сөз түбірі әрқашан қосымшалардың алдында тұрады.

Сондықтан да түбір сөзді табу оңай. Ал ағылшын тілінде түбір сөздің кез келген жерінде жүреді де дыбыс алмасу заңдылықтарына байланысты құбылып отырады.

Тіл тілдегі сөз түбіріне тән ерекшелік бір түбір бірнеше тіпті ондаған сөздің жасалуына негіз бола алады. Ағылшын тіліндегі

Hand – ондаған сөздің түбірі,

To hand - тапсыру

Handful - азғана

Handie - тұтқа

Handless - ебедейсіз Handsome - әдемі

Left-handel – солақай.

Ал қазақ тіліндегі бас сөзінен басалқа, баспа, бастапқы, бастаушы, бастық, баспана, басқын, басқарма тәрізді сөздер жасалған. Сөз құрылысы – тіл дамуының ұзақ замандар бойғы тарихи даму жемісі.

Ағылшын тілін оқыту барысында білім мазмұнына да айтарлықтай мән беріледі.

Ағылшын тілін үйретуде сөйлеу мен тыңдап түсіну, жетекші орында болып, оқу мен жазу оларға көмекші іс-әрекет болып табылады. Бұл орайда ағылшын тілінің сөздерін дұрыс меңгерту әдістері маңызды рольге ие.

Ағылшын тіліндегі құрмалас сөйлемдер, оның түрлері (классификациясы)

Ағылшын тілінде де құрмалас сөйлем екі не одан да көп сөйлемдерден құралып, бір ойды білдіреді. Құрмалас сөйлемнің негізгі екі түрі бар. Олар мынадай: салалас құрмалас (Compound Sentences) және сабақтас құрмалас сөлем (Complex Sentences). Салалас құрмалас сөйлем

баяндауыштары тиянақты екі не одан да көп жай сөйлемдерден құралады. Олар шылау арқылы байланысып, үтірмен бөлінеді. М; I came home early, but he remained to the end of the concert. – Мен үйге ерте келдім, ал ол концерттің аяқталуын күтіп қалды.

Құрамындағы жай сөйлемдерінің бірі екіншісіне бағына байланысқан құрмалас сөйлемнің түрі сабақтас құрмалас деп аталады. М; Had I been there, I should have helped him. – Егер мен онда болғанымда, оған көмектесер едім.

Бағыныңқы сөйлемнің түрлері:

Бастауышы бағының сөйлем (subject clauses).

Бастауышы бағыныңқы сөйлем құрмалас сөйлемде бастауыштың қызметін атақарады және who? (кім?), what? (не?) деген сұрақтарға жауап береді. Мұндағы негізгі сөйлем that, whether, if, who, whose, which, when секілді шылау сөздермен байланысады. М; Whether they will come today is not known yet. – Олардың бүгін келетіні, әлі белгісіз.

Баяндауышы бағыныңқы сөйлем (predicative clauses).

Баяндауышы бағыныңқы сөйлем құрмалас сөйлемдегі күрделі баяндауыштың бір бөлігі болып табылады және мынадай cұрақтарға what is the subject?, what is the subject like? жауап береді. М; The weather is not what it was yesterday. – Бүгінгі ауа-райы, кешегідей емес.

Толықтауышы бағыныңқы сөйлем (object clauses).

Толықтауышы бағыныңқы сөйлем құрмалас сөйлемде тура және жанама толықтауыштың қызметін атқарады. Мынадай сұрақтарға жауап береді: What?, about what?, for What?

М; They laughed at what he said. – Оның айтқан сөзі, бұлардың күлкісін тудырды.

Құрмалас сөйлемдердегі анықтауышы бағыныңқы сөйлем анықтауыштық қызмет атқарып, What? Which? (қандай, қай) деген сұрақтарға жауап берсе, пысықтауышы бағыныңқы сөйлем пысықтауыштық қызмет атқарады да бірнеше топқа бөлінеді. Олар: 1. мезгіл бағыныңқылы сөйлем (Adverbial Clauses of Time), 2. Мекен бағыныңқылы сөйлем (Adverbial Clauses of Place), 3. себеп бағыныңқылы сөйлем (Adverbial Clauses of Cause), 4. Іс-қимыл бағыныңқылы сөйлем (Adverbial Clauses of Manner), 5. Себеп-салдар бағыныңқылы сөйлем (Adverbial Clauses of Result), 6. Қарсылықты бағыныңқылы сөйлем (Adverbial Clauses of Concession), 7. Мақсат бағыныңқылы сөйлем (Adverbial Clauses of Purpose), 8. Шартты бағыныңқылы сөйлем (Adverbial Clauses of

Condition).

Аударма ісі бүгінде көпшіліктің ісіне айналып барады. Қалада болсын, далада болсын, сондай-ақ

баспа орындарында немесе мәдениет мекемелерінде ғана емес, барлық жерде, керек десе өндіріс алаңдары мен егіс алқаптарында да бір сөз бір тілден екінші тілге аударылмай тұрмайды. Аударма тілдерді тек лексикалық тұрғыдан байытып қана қоймай, сонымен бірге синтаксистік тұрғыдан да, жазу, сөйлеу мәдениетін көтеру тұрғысынан да көп ықпал етіп келеді. Аударма арқылы тілдерге жаңа формалы, жаңа мазмұнды фразеологиялық тіркестер, мақал-мәтелдер, афоризмдер енеді. М;

І. «A bird in the hand is worth two in the bush» - 1) Аспандағы тырнаны ұстаймын деп, қолыңдағы шымшықтан айрылып қалма.

2) Қолыңдағы құс, бұтадағы екеуден артық.

ІІ. «A burnt child dreads the fire» - 1) Күйіп қалған бала, оттан қорқады.

2) Сүтке күйген, салқын суды үрлеп ішеді.

ІІІ. «A black hen lays a white egg» - 1) Қара тауық ақ жұмыртқа табады.

2) Қара сиырдан ақ сүт – деген сияқты мақалмәтелдер қазақ қаны мен тәніне кірігіп, көпшіліктің сөз саптауында қолданылатын табиғи тұрақты тіркестерге айналды.

Астана қаласының білім беру департаментінен аймақтық сұраныс жүргізілгенде, мемлекеттік және ағылшын тілінде қосымша оқуға деген қызығушылық жоғары дәрежелік пайызды көрсетті.

2007 жылдың 12 қаңтардан бастап Астана қаласының білім беру департаменті «Ағылшын тілі орталығы» деп аталатын Мемлекеттік коммуналды қазыналық мекеме құру төңірегінде жұмыстар жүргізді.

«Ағылшын тілі орталығы» мектепке дейінгі балалар мен мектеп жасындағы оқушылар, арнаулы орта және жоғары оқу орнының студенттері, мұғалімдер мен аймақтың ағылшын тіліне деген сұраныстары негізінде құрылып отыр.

«Ағылшын тілі» орталығының» қойған міндеттері:

Оқу материалдарын жете меңгерту және сөйлесу тілінің тәжірибелік дағдысының жетістіктері, қазіргі заманғы жаңа технологияны меңгеру жолымен ағылшын тілі білімін

тәжірибелік деңгейде алуға жағдай жасау;

Ағылшын тілін ықпалды және тереңдетіп оқытудың арнайы бағдарламасын жасау;

Тұлғаның саяси мәдениетті және коммуникативті дамуын қамтамасыз ететін тілдер орталығын ұйымдастыру;

Аймақтың ақпаратты алу мен оқытудың қазіргі заманға сай дағдыларын қолдану арқылы компьютерлік сауаттылығын жоғарылату.

Елорда мектептерінің жанынан «Ағылшын тілі орталығының» филиалдарын ашу жоспарлануда.

Орталық шығармашылық зертханалар орталығы бола алады, ізденістерді ұйымдастыратын, оқу жоспарлары мен бағдарламаларының түрлері мен әдістерін талдайтын; көпшіліктің сұраныстарына қарай тілдер орталығын құру; шет тілдерін қолданатын әр түрлі іс-шаралар, көркем шығармашылық кештер, қызығушылық клубы, міндетті түрде ағылшын тілі қолданылатын тағы да басқа ісшараларды жүргізгенде қажетті мәліметтер осы орталықта жасалынады және ұсынылады.

Бұдан басқа, Орталықтың білім беру қызметі - ұйымдарда ағылшын тілін оқытудың инновациялық бағдарламалардың авторларымен келісімге келе отырып, тағы да тілдік мектептермен, тілдік тәжірибені ұйымдастыруға арналған орталықтармен, оқытушылық құрамды әдістемелік жағынан дайындау және жақын және алыс шет елдерде оқитындар үшін өзінің базалық қорын ұсына алады.

**Ағылшын тілі сабағында диалогтік оқытудың тиімділігі**

Жеке тұлғалықтың мәні оның қажеттілігі мен қызығушылығын қанағаттандыруға, баланың өзіне ғана тән тұлғалық сапаларын, өзіндік даму реакциясын анықтау, мұғалім пен оқушы, оқушы мен оқушы арасындағы өзіндік қарым – қатынасты қалыптастыру - бүгінгі күннің талабы болып отыр. К. Ушинский «Мұғалім - өзінің білімін үздіксіз көтеріп отырғанда ғана мұғалім. Оқуды, ізденуді тоқтатысымен оның мұғалімділігі жойылады»,- деген даналығында. Сондықтан әрбір ұстаз білім беру барысында үздіксіз ізденуде болуы шарт. Мұғалімдерге арналған нұсқаулықта (Strong, Ward &Grant, 2011) атап көрсеткендей, мектеп жұмысы мен оқушы жетістіктерін өрістетудегі негізгі тұлға – мұғалім болуы керек. Ағылшын тілі пәніндегі диалогтік оқыту әдісін қолдана отырып, ағылшын тілі пәніндегі тиімділікті анықтау оқушылардың шығармашылығын арттыру болып табылады. Осы мақсат негізінде диалогтік әдіс - тәсіл арқылы ынтымақтастықпен топтық жұмыс жасауға үйрету басты міндеттер болып табылады. Болжам: «Егер ағылшын тілі сабағына диалогтік оқытуды енгізетін болсақ, онда оқушылардың сөздік қоры молайып, пәнге деген қызығушылықтары артады. Өйткені, Мерсер мен Литлтон зерттеуінде «диалог сабақта оқушылардың қызығушылығын арттырумен қатар, олардың білім деңгейінің өсуіне үлес қосады»деп тұжырым жасаған. Сондықтан «Ағылшын тілі пәніндегі диалогтік оқытудың тиімділігі» мақсатындағы міндеттер:

* Диалогтік оқытудың тиімділігін анықтау мақсатында әріптестермен іс - тәжірибе алмасу;
* Диалогтік оқыту әдісінің тиімді жолдарын анықтау мақсатында жұмыстар жүргізу;
* Оқушылардың іс - әрекетін зерттеу. Осы мақсат - міндет негізінде күтілетін нәтиже:

«Диалогтік оқытудың ағылшын тілі пәнінде тиімді жолдары анықталады»деп күтілетін нәтижені анықтап алу.Шeтeлдiк ғaлымдaрдың зeрттeу нәтижесiндe күндeлiкті сaбaқтa қoлдaнылaтын «диaлoгтiк oқытy» мoдyлiнiң мaңызы зор тaбыстaрғa жeткiзeтiнiн дәлeлдeгeн. Мысaлы, Мepcep мен Литлтoн (2007) өз eңбeктepіндe диaлoг caбaқтa oқушылaрдың қызығyшылығын apттыpyмeн қaтap, oлapдың бiлiм дeңгeйiнiң өсуiнe дe үлeс қoсaтындығын aтaп көрсeтeдi. Выгoтскийдiң oқытy мoдeлi oқyшы диaлoг құрy нәтижeсiндe бiлiм aлaды дeп жopaмaлдaйды. Сoндықтaн, oқyшының бiлiм дeңгeйiн дaмытyға әлeумeттiк көмeк көрсeтyдe мұғaлiмнiң рөлi epeкшe. Oқyшылaрдың көбiрeк бiлeтiн бaсқa aдaмдaрмeн, бұл рөлдeрдe сыныптaстaры мен мұғaлiмдeр бoлyы мүмкiн, диaлoг жүргiзy мүмкiндiгi бoлғaн жaғдaйдa, oқытy жеңіл болмақ. Ағылшын тілін оқыту барысында жаңа ақпараттық технологияларды қолданудың тиімділігі,бүгінгі күні Қазақстан Республикасының білім туралы тұжырымдамасы ойлы, өнерлі, білімді тұлғаны қалыптастыруға бағытталған және қазіргі білім жүйесі оқушылардың танымдық белсенділігін дамытатын оқытудың дәстүрлі емес, белсенді түрін және әдістерін оқу процессіне енгізу бағытында құрылуы тиіс.Білімді дамыту үшін білім берудің үйреншікті әдісінен оқыту процессінде оқушылардың пәнге деген қызығушылықтарын арттыратын білім берудің жаңа белсенді әдісіне көшу керек. Бұл тапсырманы оқыту процессінде тек жаңа технологияларды қолдану арқылы жүзеге асыруға болады..

Қазіргі кезде жаңа білім жүйесі интернеттің пайда болуының арқасында дамығанын барлығы мойындайды. Көптеген мұғалімдер видеофильм, мультимедиялық презентация, анимациялық суреттер және т. б. көмегімен шетел тілінде монолог және диалог түрінде сөйлеу қабілетін қалыптастыратын жаттығуларды құрастырумен айналысып жатыр, бірақ шетелде болмай сол елдің тілінде сөйлей алу қабілетіне ие болу оңай емес. Сондықтан, мұғалімнің маңызды тапсырмасының бірі шет тілі сабағында жаңа технологиялардың түрлі амалдарын қолдана отырып, сөйлеудің шын ситуацияларын құру болып табылады. Шет тілін үйрету процессінде компьютер технологияларын қолдану сабақты қызықты жолмен өткізуге көмектеседі. Мысалы, анимациялық суреттер, видео - көріністер, презентациялар және т. б. әртүрлі дыбыстар арқылы көрсетіледі.

Компьютер - адам іс - әрекетінің барлық салаларында қолданылады.

Сөйлеу – күрделі құбылыс болғандықтан адам өміріндегі қарым - қатынас құралдарының қызметін атқарады. Тіл бір ғана дағдыдан тұрмайды, тіл - лингвистикалық және экстралингвистикалық құрылымдардан тұрады. Тіл саласын меңгерту үшін мектепте түрлі жұмыстар атқарылуға тиіс. Бір ескеретін нәрсе, оқушылардың білім деңгейі, ойлау қабілеті мен зеректігі, жұмысқа қызығушылығы мен оны орындау шеберлігінің, ықыласының әртүрлі екендігі. Бұл жағдайда оқытушының байқампаздығы мен интуициясы, шыдамдылығы мен шеберлігі, әрбір білім алушымен ерінбей, уақытпен санаспай жеке жұмыс істеуі ғана оң нәтиже береді.

Егер оқушыда ынта мен ықылас, шетел тілін үйренейін деген қызығушылық пен талапшылдық болмаса, білім беруші қанша жанын салып, оқытудың жаңа технологиялық әдіс - тәсілдерін қолданып оқытса да нәтиже беруі екі талай. Демек білім беруші мен білім алушының арасындағы қатынас пен байланыс екі жақты болуға тиіс. Дегенмен білім алушылардың ақпараттық мәдениетін қалыптастыруда ақпараттық - коммуникациялық технологияны қолдану мұғалімнің жұмысын біраз жеңілдететіні анық.Білімді қалыптастыру амалының негізгі мақсаты мұғалімдер алған білімін оқушылардың дамуына және олардың түрлі жаңалықтарды енгізуге, бүкіл өмір бойына алатын біліміне қолдану дағдысын қалыптастыруға бағытталады. Білімді қалыптастыру бойынша педагогтың құзырлық нормасы мына дағдыларды қалыптастырумен өрнектеледі.«Мұғалім - өзінің білімін үздіксіз көтеріп отырғанда ғана мұғалім. Оқуды, ізденуді тоқтатысымен оның мұғалімділігі жойылады.»- деген К. Ушинский. Шетел тілін оқытудың жаңа технологиясы бойынша ізденіп сабақты дұрыс жоспарлау жұмыстың нәтижелі жетістігінің кепілі.Қазақстан Республикасының «Білім туралы»Заңында: «Білім беру жүйесінің басты міндеті – ұлттық және жалпы адамзаттық құндылықтар, ғылым мен практика жетістіктері негізінде жеке адамды қалыптастыруға және білім алу үшін қажетті жағдайлар жасау;... оқытудың жаңа технологияларын енгізу, білім беруді ақпараттандыру», - деп білім беру жүйесін одан әрі дамыту міндеттері көзделді. «Ағылшын тілі – ХХІ ғасырдың тілі. Бұл тіл қазақты дүниеге танытатын, әлемдік деңгейге шығаратын тіл». Сондықтан да орта мектептердегі ағылшын тілі пәні мұғалімдерінің мақсаты – оқушылардың сөйлеу дағдысын дамыту, қарым - қатынас біліктілігін қалыптастыру, ағылшын тілін меңгертіп, еркін сөйлеуіне жағдай тудыру. Бұл орайда ағылшын тілін оқытудың озық технологиясын меңгеру - үлкен істің бастамасы. ХХI ғасырды қоғамдық ақпараттандыру ғасыры деп жай атамаған. Компьютер - адам іс - әрекетінің барлық салаларында қолданылады. Елімізде білім беру саласында жаңа ақпараттық технологияларды қолдану басты мақсат болып отыр. Ол тек қана техникалық құрал емес, сонымен бірге жаңа ақпараттық, коммуникациялық технология және білім беру жүйесіндегі сабақ берудің жаңаша әдісі болып отыр.

Ақпараттық технологиялар арқылы өтетін оқу процессі оқушының жаңаша ойлау қабілетін қалыптастырып, шығармашылық қабілеттерін дамытып, заман талабына сай, жаңашыл бағытта білім алушыларды толық қамтамасыз етеді. Ал ағылшын тілі сабағында ақпараттық технологияны қолдану арқылы көптеген жетістіктерге жетуге болады. Ақпараттық технологияны меңгеру мұғалімнің интеллектуалдық, кәсіптік, адамгершілік, рухани, азаматтық және басқа адами қабілетінің қалыптасуына игі әсерін тигізеді.

Ағылшын тілі сабағында қолданылатын рефлексия түрлері.

Қазақстанның білім беру саласындағы өзгерістер ағылшын тілін үйретуде де жаңа әдістемелерді қажет етеді. Ең бастысы сабақ жүргізудің парадигмасы ( сабақтың өту құрылымы) өзгерді. Ең басты өзгеріс тілді үйрету ғана емес, ол тілді жеттік меңгеріп, қарым- қатынас құралы ретінде пайдалана білу, оның коммуникативтік құзіреттілігінде. Ол үшін мұғалім жаңа әдістерді пайдаланып, өз іс- әрекетіне өзіндік талдау жасап, шығармашылық қабілетін жетілдіре отырып, өз білімін жетілдірумен айналысуы керек.

Рефлексия қазіргі заман мұғалімінің кәсіби біліктілігі мен педагогикалық құзіреттілігінің негізігі компоненттерінің бірі болып саналады. Рефлексия сөзі латын тілінде reflexio- артқа қарайлау деген сөз. Шет тілдер сөздігінде рефлексия ой електен өткізу, өзін өзі тану, өз өзіне есеп беру деген сөз. Бұл адамның өз іс әрекетінің заңды түрде жүзеге асуының теориялық формасы. Ал педагогика саласында рефлексия іс-әрекеттің өзіндік талдауы және оның нәтижесі.Оқушылардың ой-өрісінің дамуы оқу үрдісі кезінде болады, ол оқушының өз бетімен білімін толықтыруы мен өзін өзі дамытуды қамтиды, бұл екеуі де рефлексиясыз жүзеге асуы мүмкін емес. Білімді саналы түрде меңгеру және белсенді болу дамыта отырып оқытудың негізгі қағидаларының бірі. Оқушы лілім алудың мақсатын саналы түрде түсінсе ғана белсенді болады.

Рефлексияны әр түрлі жүзеге асыруға болады, сабақтың соңындаң әр тақырыптың соңында, сабақ этаптарының арасынла, тарау соңында. Ол ақырындап оқушының ішкі рефлексисына ұласу керек.

**Рефлексияның төмендегідей түрлері бар:**

-оқу материалының мазмұнының рефлексиясы -көңіл-күй және эмоционалдық жағдайдың рефлексиясы

* іс-әрекет рефлексиясы

Рефлексияның бұл түрлерін жеке,топтық, жұптық түрде өткізуге болады.

Төменде бірнеше мысалдар келтірейік:

1. Оқу материалдарының мазмұнының рефлексиясы.

Оны мұғалім оқушылар өткен материалдың мазмұнын қалай түсінгенін анықтау үшін қолданады.

1 Ақталмаған сөйлем тәсілі (тезис):

got acquainted with….

During today’s lesson we have

Found out……

Аяқталмаған фразалар сабақ тақырыбына да байланысты болуы мүмкін. - Alexander Bell was a man …

* A dictionary is a book…

2.Сабақ мақсатына жету рефлексиясы. Сабақ мақсаты тақтаға жазылып, сабақ соңында талқыланады.

Understand the information… know how to give arguments… Now I < can say my opinion on… еtc. 3. Think wane (синквейн) 5 жолдық

* Бірінші жол- тақырып атауы;
* Екінші жол – тақырыпты екі сөзбен сипаттау,– белгі немесе сын есіммен;
* Үшінші жол - осы тақырыптағы іс-әрекетті үш сөзбен сипаттау, етістікпен;
* Төртінші жол – төрт сөзден тұратын фраза, тақырыпқа қатысты;
* Бесінші жол– синоним, тақырыпты ашатын.

Бұл жұмыс түрінде әр оқушы өз ойын, алған әсерін білдіреді.

Мысалы: Michael Jackson

Handsome ,talented

Sings, dances, loves King of pop music A famous star.

2. көңіл-күй және эмоционалдық жағдайдың рефлексиясы;

Төменде бірнеше тәсілдер көрсетілген. 1Тәсіл <<Пейзаж–көңіл күй айнасы>> әр оқушы табиғат пейзажы бар сурет таратылады. Мұғалім оқушыларға суретте өзі қалаған жерді көрсетіп, ағылшынша бірнеше сөйлеммен түсіндіруді ұсынады.

1. Оқушыларда екі карточка: синяя көк және қызыл. Мұғалім сабақ басында және аяғында қалаған карточкасын көрсетуді сұрайды, бұдан оқушының көңіл күйінің өзгерген, өзгермегенін білуге болады.
2. Іс-әрекет рефлексиясы

Жеке жазба жұмыс рефлексиясы.

Бұл жұмыс сабақтың соңғы этапы, қорытынды. Өткізу түрі – тестер, мини - шығарма, эссе, кесте, досыма хат, тірек сызба. Тәсілдерге тоқтасақ: 1.Тәсіл<<Received the answer(!) or not(?)>> Оқушыларға бір жағында(!)белгісі бар, қандай сұрақтарға жауап алғанын жазады, , келесі бетінде (?) белгісі, қандай сұрақтарға жауап алмағанын жазады. Оқушылардың жауабы келесі сабақтың міндеттерін қоюға септігін тигізеді.

2.Тәсіл << Телеграмма>>.

Сабақ соңында 10-15 сөзден тұратын ағылшын сабағы туралы ата-аналарына телеграмма жазу ұсынылады. 2-3 минут телеграмма құруға беріледі, содан соң барлығы өз телеграммаларын оқып жалпы қорытынды жасалады..

3. Тәсіл <<Өзіме хат>> жазу дағдысын дамытуға септігін тигізіп, оқушының өзіндік талдау жасауына ықпал етеді. Сабақта не өткені туралы өз-өзіне хат жазу тапсырылады, оқушы жазбаша түрде талдау жасайды.

Бұл тәсіл сын тұрғысынан оқыту әдісінің элементі болып табылады..

Рефлексия адамның негізгі үш қасиетін өз бетімен білім алу, шешім қабылдай білу, бақталастыққа түсе білуін қалыптастырады, бұл 21 ғасыр талабы. Біздің мамандығымыз жаңа ойларды, тәсілдерді үнемі қажет етіп отырады. Сондықтан рефлексия жаңа заманға сай талапкерді қалыптастырып, қабілеттерін дамытатын жолдың бірі. Бала ойлауға, сөйлеуге, өзін-өзі дамытуға еркін қол жеткізе алады.

**ҚОРЫТЫНДЫ**

Осы әдістемелік құралда тілдің негізгі функцияларының оқу үдерісіндегі маңызы қарастырылды. Тіл – ақпарат алмасудың, ойды жеткізудің және қарым-қатынастың басты құралы болып табылады. Оның әртүрлі функциялары оқушылардың танымдық және коммуникативтік қабілеттерін дамытуға ықпал етеді.

Әдістемелік құралдың бірінші бөлімінде тілдің қарым-қатынас пен танымдағы рөлі, негізгі түрлері және оқу процесіндегі маңызы сипатталды. Екінші бөлімде тілдің референциалды, экспрессивті, конативті, фатикалық, метатілдік, поэтикалық және перформативті функциялары қарастырылып, олардың қолданылу ерекшеліктері мен мысалдары берілді. Үшінші бөлімде тіл функцияларын мәтіннен анықтау тәсілдері, топтық және жеке тапсырмалар, сондай-ақ оқушылардың функционалдық сауаттылығын дамыту әдістері ұсынылды.

Құралда берілген теориялық мәліметтер мен практикалық жаттығулар оқушылардың тілдік дағдыларын жетілдіруге, мәтінді түсіну және талдау қабілеттерін дамытуға бағытталған. Мұғалімдер мен оқушылар бұл әдістемелік құралды тиімді пайдалану арқылы тілдік функциялардың оқу процесіндегі рөлін тереңірек меңгере алады.